Richard Schodde

Richard SCHODDE, (23a de Septembro 1936) estas aŭstralia botanikisto kaj ornitologo.

 Karieroj 
Schodde studis en la Universitato de Adelajdo, kie li gradiĝis en 1960 kaj doktoriĝis en 1970. Dum la 1960-aj jaroj li estis botanikisto kun la KSIEO Divizio de Teresplorado kaj Regiona Esplorado en Papuo-Nov-Gvineo. El 1970 ĝis 1998 li estis fonda zorganto kaj direktoro de la Australian National Wildlife Collection (ANWC) en la KSIEO Divizio de Naturo kaj Ekologio, post li iĝis esplor-instruisto tie. Dum tiu epoko li kondukis esplorojn pri flaŭro kaj faŭno kiuj helpis al establado de la Nacia Parko Kakaduo kaj al starigo de Malsekaj Tropikoj de Nordorienta Kvinslando kiel unua monda heredaĵo de Aŭstralio. Tiuj ĉi enketoj rezultigis la aldonon de preskaŭ 50 000 specimenoj al la ANWC, kaj ankaŭ 15 000 specimenoj de frostigita histo por molekulaj studoj.Bright Sparcs En la naskiĝtagaj honoroj de la reĝino en 2009, Schodde ricevis honormedalon OAM pro sia kontribuo al la natursciencoj, precipe al ornitologio.

Publikaĵoj
Inter multaj aliaj sciencaj verkoj menciindas jenaj:
 1975 – Interim list of Australian songbirds: Passerines. RAOU: Melburno.
 1980 – Nocturnal Birds of Australia. (Kun Ian J. Mason. Bildoj de Jeremy Boot). Lansdowne Editions: Melbourne. (Whitley Medal 1981).
 1982 – The Fairy-Wrens. a Monograph of the Maluridae. (Kun bildoj de Richard Weatherly). Lansdowne Editions: Melbourne. . (Whitley Medal 1982).
 1983 – A Review of Norfolk Island Birds: Past and Present. (Kun P. Fullagar kaj N. Hermes). ANPWS Special Publication No.8.
 1988 – Reader's Digest Complete Book of Australian Birds. (Kuneldonisto de la dua eldono kun Sonia Tidemann). Reader's Digest: Sydney. 
 1997 – Zoological Catalogue of Australia: Aves (Columbidae to Coraciidae) v. 37. 2. (Kun Ian J. Mason). CSIRO Publishing. 
 1998 – CSIRO List of Australian Vertebrates: A Reference with Conservation Status. (Kun M. Stanger, M Clayton, I. Mason kaj J. Wombey). CSIRO Publishing. 
 1999 – The Directory of Australian Birds: Passerines. A taxonomic and zoogeographic atlas of the biodiversity of birds of Australia and its territories. (Kun Ian J. Mason). CSIRO Publishing. 
 2006 – Proceedings of the 23rd International Ornithological Congress, Beijing, August 2002. (redaktoro). Acta Zoologica Sinica, Vol.52, Supplement. Science Press: Beijing.
 2006 – The Encyclopedia of Birds. A Complete Visual Guide. (Kun Fred Cooke). Fog City Press. 

Referencoj

Kategorio:Aŭstraliaj ornitologoj